**ОТЧЕТ за осъществената контролна дейност от РИОСВ**

**през месец ноември 2018 г.**

***Кратка обобщена информация за осъществената контролна дейност за месец ноември 2018 г. и резултати от извършената контролна дейност***

През месец ноември 2018 г. от експертите на 16-те регионални инспекции по околната среда и водите (РИОСВ) са извършени 1 768 проверки на 1 567 обекта. В рамките на осъществения контрол от РИОСВ са дадени 580 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 87 бр. актове (АУАН), от които 11 са за констатирано неизпълнение на дадени предписания. Издадени са 82 бр. наказателни постановления, с които са наложени глоби и имуществени санкции на обща стойност 289 930 лв.

Наложени са и 25 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 77 382,61 лв.

Постъпилите суми по наложени глоби и санкции са общо 260 105,79 лв.

За периода са приложени и 2 бр. принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Засилен контрол за изпълнение на условията, поставени в разрешителните за ползване на воден обект за заустване на отпадъчни води;
* Контрол за спазване на разпоредбите на законодателството в областта на управление на отпадъците.

***Кратък анализ на постигнатите резултати в областта на опазване на околната среда от осъществената контролна дейност***

Акцент в осъществената контролна дейност през месец ноември е за изпълнение на условията, поставени в разрешителните за ползване на воден обект за заустване на отпадъчни води.

Във връзка с подаден в РИОСВ Хасково сигнал за замърсяване и неприятна миризма от р. Бели кладенец в гр. Хасково, са извършени проверки на реката и на ракиен казан, собственост на ЕТ „Роал–Росен Мусов“. При извършения оглед на реката е установено, че тя тече със сивкаво-бял цвят и се усеща лека, неприятна миризма. При проверката на ракиения казан е констатирано, че той функционира, като отпадъчните води, формиращи се от казана, се заустват в р. Бели кладенец. Взета е проба за анализ, като резултатите са показали превишения на индивидуалните емисионни ограничения (ЕИО), определени в разрешителното за ползване на воден обект за заустване на отпадъчните води от обекта. Във връзка с констатираното нарушение, на оператора на обекта е изпратена покана за явяване в РИОСВ Хасково за съставяне на АУАН.

При извършена от РИОСВ Велико Търново проверка на „Зорница Комерс“ ООД (предприятие за добив и преработка на птиче месо) във връзка с получен сигнал за изпускане на кървави отпадъчни води в р. Стара река от обекта, е установено, че отпадъчните води от производството и от санитарните възли не постъпват в изградената локална пречиствателна станция за отпадъчни води, а в реката. Дадено е предписание на оператора на обекта за незабавно прекратяване на заустването на непречистени води в р. Стара река, което е изпълнено. Предстои, за констатираното нарушение на дружеството да бъде съставен АУАН.

От РИОСВ Смолян е извършена проверка по подаден сигнал за посивяване на водите на р. Елховска в гр. Рудозем. При извършения оглед е установено, че водите от временния отвал на Рудоземска обогатителна фабрика за съхранение на руда и обслужващите пътища на промишлената площадка постъпват в бараж, който поради обилните валежи е разкъсан и замърсени води попадат в р. Елховска. След дадени предписания от РИОСВ Смолян, баражът е възстановен веднага и изтичането на замърсени води в реката е преустановено.

За неспазване на ЕИО, определени в разрешителното за ползване на повърхностен воден обект за заустване на отпадъчни води, от РИОСВ Бургас са наложени текущи месечни санкции на: „В и К“ ЕАД, гр. Бургас, в размер на 278 лв. (за канализационна система на с. Манолич) и, в размер на 139лв. (за канализационна система на с. Люляково); „Алмар Сийфуд“ АД, в размер на 47 лв. (за канализационна система на предприятие за обработка на рибни и други морски продукти);„Винекс Славянци“ АД, в размер на 56 лв. (за Винарска изба, с. Славянци); община Бургас, в размер на 51 лв. (за канализационна система на с. Маринка); „М Инвест БГ“ ЕООД, в размер на 104 лв. (за канализационна система на консервна фабрика в с. Гълъбец) и община Айтос, в размер на 99 лв. (за канализационна система на с. Пирне), от РИОСВ Монтана – на „Кнауф България“ ЕООД, в размер на 290,25 лв., от РИОСВ Варна - на: „В и К - Варна“ ООД (за обект ПСОВ „Златни пясъци“), в размер на 56 132 лв.; „В и К Добрич“ АД (за ПСОВ „Албена“), в размер на 7 247 лв., и (за ПСОВ „Балчик), в размер на 142 лв.; община Долни чифлик (за ПСОВ „Долни чифлик“), в размер на 6 885 лв. и „Слънчеви лъчи Провадия“ ЕАД, в размера на 877 лв., а от РИОСВ Враца – на „Булмекс” ЕООД, в размера на 32, 20 лв. и на Главна дирекция “Изпълнение на наказанията” (за затвора в гр. Враца), в размера на 39, 97 лв. За същото нарушение, от РИОСВ Стара Загора са съставени АУАН на „Мини Марица Изток“ ЕАД (2 бр.), на община Котел (за канализационна система гр. Котел) и на „Репродуктор по свиневъдство“ АД и са наложени имуществени санкции на „ВиК” ЕООД, гр. Ямбол (4 500 лв.) и на „Арсенал“АД (25 000 лв.), от РИОСВ Плевене наложена имуществена санкция на „Пелтина“ ЕООД (1 000 лв.) и от РИОСВ Хасково е наложена имуществена санкция на „ДНК Меричлери“ ООД (1 000 лв.).

От РИОСВ Благоевград са наложени 2 имуществени санкции, всяка в размер на 500 лв., на „Сградостроене“ ООД, за неизвършен собствен мониторинг на заустваните отпадъчни води в р. Струма и за неподдържане в техническа и експлоатационна изправност на пречиствателното съоръжение.

От РИОСВ Пловдив са съставени 7 АУАН за констатирани нарушения на Закона за водите (ЗВ), а от РИОСВ Благоевград - 5 АУАН.

От РИОСВ Бургас е наложена ПАМ на „ПСОВ Елените“ ЕООД за ограничаване на достъпа до територията на ПСОВ „Елените“.

За заустване на отпадъчни води без издадено разрешително по реда на ЗВ, от РИОСВ Пазарджик са наложени имуществени санкции на „Ватия холдинг” АД (10 000 лв.) и на „Гео-марк инженериг” ЕООД (2 000 лв.).

Друг акцент в контролната дейност през отчетния период е за спазване на разпоредбите на законодателството в областта на управление на отпадъците.

За извършване на дейности с отпадъци без издаден разрешителен документ по реда на Закона за управление на отпадъците (ЗУО), са санкционирани, в размер на 10 000 лв., ЕТ „Дракон – Тинка Михайлова” (РИОСВ София) и „Тйва Интернешанъл“ ЕООД (РИОСВ Бургас) , две физически лица, всяко в размера на 2 000 лв. (РИОСВ Пазарджик), физическо лице, в размер на 300 лв. (РИОСВ Велико Търново), физическо лице, в размера на 1 400 лв. (РИОСВ Перник) и физическо лице, в размера на 2 000 лв. (РИОСВ Пловдив).

От РИОСВ Стара Загорае извършена проверка в два поземлени имота, находящи се в землището на с. Лалково, община Елхово, във връзка с подаден сигнал за нерегламентирано изхвърляне на торова маса в землището на селото и в Боялъшка река. При проверката е констатирано замърсяване в двата имота с торова маса, смесени битови и строителни отпадъци на площ от около 200 кв.м. В коритото на Боялъшка река не е констатирано замърсяване. На кмета на община Елхово са дадени предписания да се почисти нерегламентираното замърсяване в двата имота.

От РИОСВ Велико Търново са извършени четири броя проверки по сигнали: три – за замърсяване с отпадъци в землището на гр. Дебелец, с. Градница и с. Дичин и една – за горене на текстилни отпадъци от дружество, извършващо производствена дейност в гр. Габрово. Издадени са предписания на кметовете за почистване на нерегламентираните сметища, а на дружеството ще бъде съставен АУАН.

За неизпълнение на условие от разрешително за дейности с отпадъци, от РИОСВ Пазарджике наложена имуществена санкция, в размер на 7 000 лв., на„В.Е.К.О. ТРЕЙД -2000” ЕООД.

От РИОСВ София е наложена имуществена санкция, в размер на 5 000 лв., на „Полиграфснаб” АД за неизвършена класификация на образуваните от дейността на дружестовто отпадъци.

За неводене на отчетност на отпадъците, от РИОСВ Плевен е съставен АУАН на „Драгевит“ ЕООД, от РИОСВ София са наложени имуществени санкции, всяка в размер на 2 000 лв., на „Никомерс 2” ООД, на „Фишер Ойл” ООД, на „Як метал” ЕООД и на „Металскраб България” АД и, всяка в размера на 3 000 лв., на „Румениге – 2006” ЕООД (2 бр.), а от РИОСВ Пазарджик са наложени имуществени санкции, всяко в размер на 2 000 лв., на „Асен метал 81” ЕООД и на „ПРОМ АГРО ТРЕЙД 68” ЕООД.

За непредприемане на мерки за предотвратяване изхвърлянето на отпадъци на неразрешени за това места, с по 3 000 лв., са глобени, от РИОСВ Благоевград кмета на община Хаджидимово и от РИОСВ Пловдив - кметовете на две общини, а от РИОСВ Русе - с 4 000 лв. кмета на община Исперих.

Продължено е да се осъществява контрол на обектите с издадени комплексни разрешителни (КР).

От РИОСВ Перник е извършена проверка на ТЕЦ „Бобов дол“ ЕАД. Проверката е във връзка с постъпили сигнали за замърсяване на атмосферния въздух от дейността на централата. Дадено е предписание дружеството да представи в инспекцията информация във връзка със сигналите, придружена с документални доказателства. Предписанието е изпълнено.

За неизпълнение на условия от КР, от РИОСВ Стара Загора е наложена имуществена санкция, в размера на 12 000 лв., на „Топлофикация-Сливен” ЕАД, от РИОСВ Перник са наложени две имуществени санкции на „ТЕЦ Бобов дол“ ЕАД, в размера на 15 000 лв. и 17 000 лв., от РИОСВ Пловдив е наложена имуществена санкция, в размер на 50 000 лв., на „Монди Стамболийски“ ЕАД, от РИОСВ Пазарджик е съставен АУАН на община Пазарджик и от РИОСВ Шумен е наложена имуществена санкция, в размера на 10 000 лв., на „Ново стъкло“ ЕАД.

През месеца засилен контрол е осъществен за спазване на забраните и ограниченията в границите на защитените територии и зони.

За навлизане и паркиране на превозно средство в границите на Природна забележителност „Пясъчни дюни в района на ММЦ Приморско“, от РИОСВ Бургас са съставени АУАН на 10 физически лица и на „Ей Ес Джи Секюрити“ ООД и „Адванс пропърти мениджмънт“ ЕООД и са глобени, в размер на 50 лв., 7 физически лица.

За реализиране на инвестиционно предложение в границите на защитена зона (ЗЗ), без възложителят да е провел процедура по оценка за съвместимостта на инвестиционни предложения с предмета и целите за опазване на защитените зони, от РИОСВ Велико Търново е глобено физическо лице от гр. Елена с 300 лв., а друго физическо лице от с. Каменари – с 280 лв., а от РИОСВ Хасково са глобени пет физически лица с общ размер на 500 лв.

За разораване на част от имот, попадащ на територията на в ЗЗ „Котленска планина“, от РИОСВ Шумен е глобено физическо лице, в размер на 100 лв.

От РИОСВ Велико Търново е приложена ПАМ спрямо „ЕВРОСТРОЙ В.Т. КОМЕРС“ ЕООД за прекратяване на всякакви дейности в старото корито на р. Янтра, на територията на ЗЗ „Река Янтра“ в землището на с. П. Каравелово, и премахване на насипани инертни материали.

От РИОСВ Плевен са извършени проверки на защитени дървета (на 6 бр. от вида „Летен дъб“, на 2 бр. от вида „Цер“ и на 1 бр. от вида „Летен дъб“), при които нарушения не са установени.

От екоинспекцията в гр. Плевен е извършена проверка на препариран екземпляр от защитения вид „Обикновен мишелов“, изложен на публично място в с. Българене, община Левски. Образувано е административно – наказателно производство спрямо нарушителя.

От РИОСВ Смолян са извършени 10 проверки по сигнали за нападение на мечка над селскостопанско имущество в землищата на: с. Еленка, община Неделино, с. Полковник Серафимово, община Смолян; селата Давидково, Сливка, Дебеляново, община Баните; с. Проглед, община Чепеларе и с. Жижево, община Сатовча. При проверките е установено, че 7 от щетите са нанесени от кафява мечка, а за 3 (в с. Полковник Серафимово, община Смолян, с. Проглед, община Чепеларе и в с. Жижево, община Сатовча) не може да се твърди, че щетите са нанесени от мечка.

От РИОСВ Плевен е извършена проверка на билкозаготвителен пункт в с. Новачене, община Никопол. Установено е, че в пункта има в наличност корени от лечебна ружа (лечебно растение под специален режим на опазване, за което има забрана за събиране от естествените му находища). Образувано е административно – наказателно производство спрямо нарушителя.

За събиране на цвят липа без издадено позволително за ползване, от екоинспекцията в гр. Плевен са глобени, в размер на 50 лв., две физически лица.

За организиране на пункт за билки без позволително, от РИОСВ Русе и РИОСВ Враца са глобени по едно физическо лице, всяко с по 200 лв.

Осъществен е и планирания контрол на обектите, източници на вредни вещества в атмосферния въздух.

При извършена проверка от РИОСВ Шумен е констатирано, че отпадъчните газове, отделяни в атмосферния въздух от „Плиска ойл“ ООД, са със завишено съдържание на прах, CO, SO2 и NOx. За установените нарушения са предприети административно - наказателни мерки спрямо оператора на обекта.

За констатирани наднормени замърсявания на атмосферния въздух с вредни вещества, от РИОСВ Благоевград са наложени текущи месечни санкции на: „Пътстрой - 92” АД (за мобилна асфалтосмесителна инсталация в землището на гр. Сандански), в размер на 94 лв., и „Мебелфаб” АД, в размер на 19 лв., а от РИОСВ Пловдив - на „Би Ей Глас България“ АД, в размер на 868,19 лв.

За неизвършване на собствени периодични измервания на емисиите на вредни вещества, изпускани в атмосферния въздух, от РИОСВ Стара Загора е съставен АУАН на „Берко 90 - Берковски и С-ие” СД.

За нарушение на разпоредбите на Закона за чистотата на атмосферния въздух (ЗЧАВ), от РИОСВ Варна е наложена имуществена санкция, в размер на 10 000 лв., на „ММС Инк“ ЕООД, а за не изготвен годишен отчет за флуоросъдържащи газове, от РИОСВ Русе е наложена имуществена санкция, в размер на 2 000 лв., на „Боримес“ ООД.

Във връзка с постъпил сигнал в РИОСВ Перник за съхранение на технически газове в стоманени бутилки, от които се изпускат остатъчните газове в атмосферния въздух и обгазяват близко разположените къщи, от инспекцията е извършена проверка на ЕТ „Бети-81-Пламен Григоров“ – магазин за промишлени стоки в гр. Перник. При проверката са дадени предписания с цел изясняване статута на обекта и въвеждането му в експлоатация. След получаване на документацията е дадено ново предписание за изготвяне на оценка за съвместно съхранение.

За неизпълнение на дадени предписания, от РИОСВ Бургас, по реда на ЗООС са санкционирани „Сънрайс-СД“ ООД (2 000 лв.), „Ник Фуд БГ“ ЕООД (10 000 лв.) и земеделски производител (10 000 лв.), от РИОСВ Варна е глобено физическо лице с 2 000 лв., от РИОСВ Шумен са съставени АУАН на „Месни продукти Т“ ЕООД и на физическо лице; от РИОСВ София, по реда на ЗУО са наложени имуществени санкции, всяка в размера на 5 000 лв., на „Як метал” ЕООД и на „Мегатрон” ЕАД и от РИОСВ Пловдив са глобени, с по 2 000 лв., две физически лица; от РИОСВ Бургас, по реда на ЗАЧВ е съставен АУАН на **„**Бойар“ ООД, а от РИОСВ Варна, по реда на Закона за защита от вредното въздействие на химични вещества и смеси е наложена имуществена санкция, в размер на 1 000 лв., на „Естер ойл Начеви“ ООД.

***Ефект спрямо околната среда, бизнеса и обществеността***

Екземпляр от вида „Бял щъркел“ е настанен в Спасителен център за диви животни, гр. Стара Загора, екземпляр от вида „Ням лебед“ е настанен в Зоопарк Ловеч, сухоземни костенурки са настанени в Център за рехабилитация и размножаване на сухоземни костенурки в с. Баня, община Бургас, а екземпляр от вида „Таралежът“ е пуснат на свобода в подходящо за вида местообитание.

Почистени са: нерегламентирани сметища в землището на с. Брод, община Димитровград; в землището на с. Долна крепост, община Кърджали; в с. Брягово, община Хасково; между селата Ръженово и Долно Съдиево, община Маджарово; в с. Бряст, община Димитровград; замърсен участък от републиканската пътна мрежа в района на с. Копринка, община Кърджали; площ на ул. „Елица“, гр. Смолян и изхвърляни битови отпадъци на площадката за строителни отпадъци в с. Шаренка, община Мадан. Натрупаните излезли от употреба гуми извън площадката на Обществен събирателен център № 2 в гр. Кърджали са преместени за съхранение (до предаването им за последващо третиране) в границите на центъра.

В РИОСВ Варна е проведена работната среща с главните архитекти и еколозите на общините, попадащи в териториалния обхват на инспекцията, във връзка с настъпилите промени в екологичното законодателство, касаещи процедурите по преценяване на необходимостта от извършване на екологична оценка (ЕО), преценяване на необходимостта от извършване на оценка на въздействието върху околната среда (ОВОС), по ЕО и по ОВОС (по реда на Глава шеста от ЗООС).

От регионалните инспекции по околната среда и водите е взето участие в кампанията „Европейска седмица за намаляване на отпадъците“.

Проведен е конкурс „Еко Коледа“ (в периода от 12 до 30 ноември 2018 г.). В него са взели участие детски градини и училища от Шуменска и Търговищка област. Жури от служители на РИОСВ Шумен и „Булекопак“ АД са оценили представените творби в две категории. Училищата и детските градини, участвали в благотворителната инициатива, ще получат грамота и сертификат за благодетел.